paragraph_text: U jesen 1980. Azra izdaje singl "Lijepe žene prolaze kroz grad", kojeg je producirao Hus i odsvirao blues solo na gitari. Ovaj singl bio je najava za nadolazeći dvostruki album Sunčana strana ulice. Na albumu se nalaze 24 skladbe, koje je producirao Branimir Štulić, a među njih je uvrstio i neke iz njegove najranije glazbene karijere. Nekoliko ljubavnih skladbi, "Ne reci mi dvaput", "Između nas", "Gospodar samoće" i "Sunčana strana ulice", obilježile su akustična glazba i puhački instrumenti. Prvi puta se Štulić bavi političkim pitanjima u zemlji i van njezinih granica, sa skladbama "Užas je moja furka", "Poljska u mome srcu", "Kurvini sinovi" i "Uvijek ista priča", tekstovi su koje je izbjegavao da objavi na svom prvijencu Azra. Jedina skladba s kojom je Štulić imao problema kod izdavača Jugoton, bila je skladba "Kurvini sinovi", za koju je inzistirao da se uz tekst dopiše da je upućena "imperijalizmu i hegemoniji".<ref>azraweb.com - Autor: Petar Janjatović, Ilustrovana enciklopedija YU Rocka, 1998. Također se po prvi puta na ploči pojavljuje jedan tekst koji nije od Štulića, a to je skladba "Pit ... i to je Amerika", koju potpisuje Mile Rupčić. Jedna od većih uspješnica na albumu je skladba "Odlazak u noć", dok vokalnu ulogu na materijalu dobivaju i ostali članovi sastava, Mišo Hrnjak pjeva skladbu "Uvijek ista priča", a Lajner je bio podrška u pratećim vokalima, i vokal na "Provedimo vikend zajedno".